Daily Focus – บล.ฟินันเซีย ไซรัส
Daily Focus - บล.ฟินันเซีย ไซรัส ประจำวันที่ 11 พ.ค.65
Daily Focus - บล.ฟินันเซีย ไซรัส ประจำวันที่ 11 พ.ค.65
11 พ.ค. 2565

บล.ฟินันเซีย ไซรัส ประเมินดัชนีวันนี้ (11 พ.ค.65) คาด SET แกว่งตัว Sideways ในกรอบ 1,615-1,630 จุด โดยปัจจัยสำคัญที่ตลาดจับตาคือตัวเลขเงินเฟ้อของสหรัฐฯเดือน เม.ย. ที่จะประกาศคืนนี้ ตลาดคาด +0.2% จากเดือนก่อน, +8.1% จากปีก่อน หากออกมาต่ำกว่าคาดจะทำให้บรรยากาศการลงทุนผ่อนคลายมากขึ้น ในทางกลับกันหากเร่งตัวสูงกว่าคาดจะยิ่งกดดันและยังเห็นแรงขายสินทรัพย์เสี่ยงอย่างต่อเนื่องจากความกังวล FED เร่งขึ้นดอกเบี้ยอีก 0.75% ในการประชุมเดือน มิ.ย.
ขณะที่ปัจจัยในประเทศโดยรวมโฟกัสยังอยู่ที่การประกาศกำไรไตรมาส 1/65 ของบริษัทจดทะเบียนซึ่งฝ่ายวิจัยแนะนำ Selective Buy หุ้นที่โมเมนตัมกำไรไตรมาส 1/65 – ไตรมาส 2/65 โดดเด่น ส่วนภาพ SET Index ที่พักตัวลงแตะ 1,600+- จุด ส่วนที่สะสมเพิ่มไปแล้วแนะนำถือลงทุนต่อเนื่อง อย่างไรก็ตามคาดดัชนียังมีความผันผวนและมีแนวรับหลักถัดไปที่ 1,560-1,580 จุดแนะนำ Wait &amp; See เรายังเน้นหุ้น Value Domestic และ Reopening Play ที่มี PER/PBV ไม่สูงเทียบกับในอดีตก่อน COVID-19 และได้ประโยชน์จากบาทอ่อน
สำหรับหุ้นเด่นวันนี้ : BEM แนะนำ “ซื้อ” ราคาเป้าหมายจาก FSSIA ที่ 9.90 บาท คาดกำไรไตรมาส 1/65 ทรงตัวจากไตรมาสก่อน และจากปีก่อน จากโอมิครอนที่ระบาดหนัก แต่มีโอกาสเป็นจุดต่ำสุดและเริ่มฟื้นในไตรมาส 2/65 จากนักเรียนเริ่มเปิดเทอม ส่วนครึ่งปีหลังคาดเริ่มได้อานิสงส์ชัดเจนจากนักท่องเที่ยวที่จะคาดเข้ามาชัดเจนขึ้น
พร้อมคาดกำไรปี 2565 โต 212% จากปีก่อน จากฐานต่ำและแข็งแรงต่อเนื่องในปี 2566 อีก +67% จากปีก่อน นอกจากนี้ยังมี Catalyst จากการประมูลรถไฟฟ้าสีส้มในไตรมาส 3/65 และเป็นหุ้น Reopening Play ที่ยัง Laggard ตลาดมาก ให้แนวรับ 8-7.90 บาท แนวต้าน 8.40-8.50 บาท